**PELAWAAN UNTUK MENGUSAHAKAN KAFETARIA DI BLOK SEMENTARA, PARLIMEN MALAYSIA**

Untuk makluman, Kafetaria di Blok Sementara Parlimen Malaysia akan tamat tempoh kontrak perjanjian sewaan pada 14 Oktober 2020. Pengusaha kafetaria ini perlu menyediakan pelbagai jenis hidangan kepada warga Parlimen dan juga kepada para pelawat yang mengunjungi Parlimen Malaysia.

Sehubungan itu, Pihak Parlimen ingin menjemput pengusaha-pengusaha kafetaria yang berminat untuk mengusahakan kafetaria tersebut. Sebagai makluman tuan/puan, kafetaria tersebut dilengkapi dengan perabot seperti kerusi dan meja (*indoor)* serta peralatan dapur.

Untuk makluman tuan/puan, pihak JPPH telah membuat penilaian harga bagi kadar sewaan kafetaria di Blok Sementara tersebut dan **kadar sewaan yang ditetapkan adalah sebanyak RM1,300.00 sebulan.** Kadar tersebut di atas adalah tertakluk kepada syarat-syarat berikut :-

1. Tempoh penyewaan ialah 3 tahun;
2. Tidak termasuk caj elektrik dan air:
3. Kegunaan ruang hanya untuk maksud Kafetaria sahaja; dan
4. Lain-lain syarat yang ditetapkan dalam perjanjian.

Justeru itu, mana-mana syarikat yang berminat akan diminta untuk membentangkan **Kertas Cadangan berserta senarai menu dan harga** masing-masing kepada pihak Pengurusan Parlimen Malaysia pada ketetapan masa yang akan dimaklumkan kemudian. Selain daripada cadangan yang menarik, penawaran kadar sewa yang tertinggi akan diberi keutamaan.

Kertas Cadangan hendaklah dikemukakan kepada Unit Pentadbiran, Seksyen Pengurusan Sumber Manusia dan Inovasi, Bahagian Pengurusan, Parlimen Malaysia pada atau sebelum **14 Ogos 2020** **(Jumaat). Sebarang pertanyaan sila hubungi Puan Mazlina binti Mohamed di talian 03-26036265/012-2737691 atau emel ke** **mazlina@parlimen.gov.my****.**